Сынтәа ашьхарахь илеиз асы ааԥын Гәылрыԥшь араион анхацәа аԥхасҭа рнаҭар алшоит. Хәажәкыра 20 рзы Аԥсны Ахада Аслан Бжьаниа Кәыдры аӡышьҭра аҭагылазаашьа еиликаарц араион даҭааит. Иара аҟазауаа рнапы ианиҵеит азҵаара ҭырҵаарц, ауаа аӡы рыҵамларазы ауснагӡатәқәа ирызхәыцырц.
"…Ааԥын-аԥхын асқәа аныӡыҭуа Кәыдры аҭра иҭыҵыр алшоит, акәша-мыкәша инхо ауаа ирԥырхагахоит аҟынтә, аҳәынҭқарра ахада араион даҭааит… 7-8 шықәса ҵуеит Кәыдры ԥырхага ҟанамҵеижьҭеи, аха 2001 шықәсазы аҭра иҭыҵын, аԥшаҳәа иазааигәаны инхоз ауаа рыҩнқәа ааныжьны имцар ада ԥсыхәа змауз ҟалеит. 2008 шықәсазгьы, анаҩсгьы аӡы хыҵны ааигәа акәымкәа, километрак ихыҵны адәқәа ирықәлон, ауаа ԥырхага рнаҭон. Ашәарҭара ыҟоуп, ус ҩаԥхьа иҟамларц азҵаара аҵыхәтәанынӡа иҭҵааны аусурақәа мҩаԥгатәуп иҳәеит Аԥсны ахада. Ҳара иахьынӡауа ацхыраара ҟаҳҵоит, дҵас иҳарҭо ҳадгылоит, избанзар аӡиас аԥхасҭа ӷәӷәа рынаҭахьеит ауаа", - иҳәеит Џьапуа.
Шәазыӡырҩы аудио.